**Doložka vybraných vplyvov**

|  |  |  |  |  |  |
| --- | --- | --- | --- | --- | --- |
| 1. **Základné údaje** | | | | | |
| **Názov materiálu** | | | | | |
| Návrh zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov | | | | | |
| **Predkladateľ (a spolupredkladateľ)** | | | | | |
| Ministerstvo dopravy a výstavby Slovenskej republiky | | | | | |
| **Charakter predkladaného materiálu** |  | Materiál nelegislatívnej povahy | | | |
|  | Materiál legislatívnej povahy | | | |
|  | Transpozícia práva EÚ | | | |
| *V prípade transpozície uveďte zoznam transponovaných predpisov:*  Smernica Európskeho parlamentu a Rady (EÚ) 2018/844 z 30. mája 2018, ktorou sa mení smernica 2010/31/EÚ o energetickej hospodárnosti budov a smernica 2012/27/EÚ o energetickej efektívnosti (Ú. v. EÚ L 156/75, 19. 06. 2018) | | | | | |
| **Termín začiatku a ukončenia PPK** | | | 01. – 15. apríla 2019 | | |
| **Predpokladaný termín predloženia na MPK\*** | | | apríl 2019 | | |
| **Predpokladaný termín predloženia na Rokovanie vlády SR\*** | | |  | | |
|  | | | | | |
| 1. **Definovanie problému** | | | | | |
| *Uveďte základné problémy, na ktoré navrhovaná regulácia reaguje.*  Dôvodom na vypracovanie návrhu zákona je transpozícia smernice Európskeho parlamentu a Rady (EÚ) 2018/844 z 30. mája 2018, ktorou sa mení smernica 2010/31/EÚ o energetickej hospodárnosti budov a smernica 2012/27/EÚ o energetickej efektívnosti do právneho poriadku Slovenskej republiky. Návrh zákona zohľadňuje zmeny smernice v oblasti jej lepšieho uplatňovania a dosahovania stanovených cieľov. | | | | | |
| 1. **Ciele a výsledný stav** | | | | | |
| *Uveďte hlavné ciele navrhovaného predpisu (aký výsledný stav chcete reguláciou dosiahnuť).*  Cieľom právnej úpravy je podporiť energetickú hospodárnosť budov a nákladovo efektívnu obnovu súčasného (existujúceho) fondu budov vzhľadom na dlhodobý cieľ v oblasti dekarbonizácie (zníženie emisií skleníkových plynov) a zavádzanie inteligentných technických systémov budov, ako aj automatizácie a riadenia budov. Taktiež podporiť elektromobilitu zavedením požiadavky inštalácie nabíjacích staníc a infraštruktúry vedenia s cieľom umožniť neskoršiu inštaláciu nabíjacích staníc pri výstavbe nových budov alebo obnove existujúcich budov. Navrhovaná právna úprava spresňuje:   * niektoré definície a zavádza nové (napr. systém automatizácie a riadenia budovy), * obsah Dlhodobej stratégie obnovy budov, oproti doterajšej úprave s ohľadom na dosiahnutie cieľov do roku 2050, * podporuje elektromobilitu novou požiadavkou na prípravu infraštruktúry vedenia (v bytových budovách) a inštalácie nabíjacej stanice v nebytových budovách. | | | | | |
| 1. **Dotknuté subjekty** | | | | | |
| *Uveďte subjekty, ktorých sa zmeny návrhu dotknú priamo aj nepriamo:*  Návrh zákona sa priamo týka vlastníkov budov, ktoré sú vo vlastníctve štátnej správy a samosprávy, ako aj súkromného sektora. | | | | | |
| 1. **Alternatívne riešenia** | | | | | |
| *Aké alternatívne riešenia boli posudzované?*  *Uveďte, aké alternatívne spôsoby na odstránenie definovaného problému boli identifikované a posudzované*  Neboli zvažované alternatívne riešenia, nakoľko právna úprava je transpozíciou práva EÚ*.* | | | | | |
| 1. **Vykonávacie predpisy** | | | | | |
| *Predpokladá sa prijatie/zmena vykonávacích predpisov?* | | | | Áno | Nie |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* | | | | | |
| 1. **Transpozícia práva EÚ** | | | | | |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.* | | | | | |
|  | | | | | |
| 1. **Preskúmanie účelnosti\*\*** | | | | | |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.*  *Uveďte kritériá, na základe ktorých bude preskúmanie vykonané.* | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* nepovinné | | | | | |

|  |  |  |  |
| --- | --- | --- | --- |
| **9.   Vplyvy navrhovaného materiálu** | | | |
| **Vplyvy na rozpočet verejnej správy**     z toho rozpočtovo zabezpečené vplyvy |      Pozitívne |      Žiadne |    Negatívne |
|      Áno |      Nie |    Čiastočne |
| **Vplyvy na manželstvo, rodičovstvo a rodinu** |      Pozitívne |      Žiadne |    Negatívne |
| **Vplyvy na podnikateľské prostredie**     z toho vplyvy na MSP |     Pozitívne |      Žiadne |    Negatívne |
|      Pozitívne |      Žiadne |   Negatívne |
| **Sociálne vplyvy** |      Pozitívne |      Žiadne |    Negatívne |
| **Vplyvy na životné prostredie** |      Pozitívne |      Žiadne |    Negatívne |
| **Vplyvy na informatizáciu** |      Pozitívne |      Žiadne |    Negatívne |
| **Vplyvy na služby pre občana z toho**     vplyvy služieb verejnej správy na občana     vplyvy na procesy služieb vo verejnej     správe |      Pozitívne |      Žiadne |    Negatívne |
|      Pozitívne |      Žiadne |    Negatívne |

|  |
| --- |
| 1. **Poznámky** |
| *V prípade potreby uveďte doplňujúce informácie k návrhu.*   1. Dlhodobá stratégia obnovy, bola zavedená zákonom č. 321/2014 Z. z. o energetickej efektívnosti a o zmene a doplnení niektorých zákonov, nie je novou požiadavkou, a preto nie je predmetom vyhodnotenia. 2. Nová povinnosť, súvisiaca s podporou elektromobility, sa týka požiadavky   a) inštalácie jednej nabíjacej stanice:   * každej nebytovej budovy s viac ako 20 parkovacími miestami do roku 2025, * nebytovej budovy s viac ako 10 parkovacími miestami pri výstavbe novej budovy alebo obnove existujúcej budovy;   b) prípravy infraštruktúry vedenia s cieľom umožniť neskoršiu inštaláciu nabíjacích staníc pri výstavbe nových budov alebo obnove existujúcich budov s viac ako 10 parkovacími miestami pri:   * nebytovej budove na každom piatom parkovacom mieste, * bytovej budove na každom parkovacom mieste.   **Vplyv na rozpočet verejnej správy**  Výška odhadovaného negatívneho vplyvu na výdavky za jednotlivé subjekty verejnej správy sa nedá vyčísliť. Predpokladáme, že výdavky budú zabezpečené v rozpočte jednotlivých subjektov v príslušnom roku inštalácie nabíjacej stanice, najneskôr do roku 2025.  Pri nebytovej budove predpokladáme investičné náklady cca 4 000 eur spojené s inštaláciou jednej nabíjacej stanice (s výkonom od 3,5 – 22 kW, s počtom dvoch konektorov). Inštalácia nabíjacej stanice s vyšším výkonom a časom nabíjania kratším ako jedna hodina sa v budovách nepredpokladá.  Elektromobil je možné pripojiť aj na bežnú zásuvku, 230V alebo 400V, prostredníctvom špecifického adaptéra, ktorý je dodávaný spolu s vozidlom, čo by sa mohlo tiež považovať za splnenie povinnosti súvisiacej s elektromobilitou v budovách. Výška investičných nákladov spojených s prípravou infraštruktúry vedenia pre neskoršiu inštaláciu nabíjacej stanice je zanedbateľná v porovnaní s nákladmi na výstavbu novej budovy alebo významnej obnovy existujúcej budovy.  **Sociálne vplyvy**  Návrh nemá pozitívne ani negatívne vplyvy na hospodárenie domácností, prístup k zdrojom, právam, tovarom a službám, sociálnu inklúziu, rovnosť príležitostí a rodovú rovnosť a vplyvy na zamestnanosť. Navrhované zmeny nepovedú k zhoršeniu životnej úrovne obyvateľstva, k zvýšeniu nezamestnanosti či sociálnych nerovností.  Pri novej povinnosti, týkajúcej sa zavádzania káblových rozvodov s cieľom umožniť neskoršiu inštaláciu nabíjacích staníc pre elektrické vozidlá, sa predpokladá zanedbateľný vplyv v porovnaní s investičnými nákladmi pri výstavbe nových alebo významne obnovovaných bytových budovách s viac ako 10 parkovacími miestami. Vzhľadom na fakt, že bytový fond je tvorený bytovými domami postavenými hromadnou formou výstavby bez vybavenia parkovacími miestami je počet existujúcich bytových domov s viac ako 10 parkovacími miestami veľmi nízky.  **Vplyvy na podnikateľské prostredie**  Negatívne vplyvy môžu vyplynúť zo zavedenia povinnosti zabezpečiť infraštruktúru pre elektromobilitu v dôsledku vzniku priamych finančných nákladov spojených s touto povinnosťou. Predkladaný návrh jednorazovo zakladá zvýšenie výdavkov v rámci podpory elektromobility požiadavkou na inštaláciu aspoň jednej nabíjacej stanice pre elektrické vozidlá pre všetky nebytové budovy s viac ako 20 parkovacími miestami.Táto požiadavka sa bude týkať len niektorých podnikateľských subjektov a to tých, ktorí sú vlastníkmi nebytových budov s parkoviskom s viac ako 20 parkovacími miestami. V súčasnosti sa nedá presne konkretizovať dopad na výdavky, predpokladané náklady na elektrickú infraštruktúru parkoviska ani počet dotknutých subjektov.  **Vplyvy na životné prostredie**  Zavádzanie infraštruktúry a inštalácia nabíjacích staníc pre elektrické vozidlá v budovách nemá priamy environmentálny vplyv. Vplyv podpory zavádzania elektrických vozidiel na životné prostredie, predpokladá sa pozitívny vplyv na ovzdušie, bol predmetom hodnotenia doložky vybraných vplyvov napr. k „Stratégii rozvoja elektromobilty v Slovenskej republike“ a k „Akčnému plánu rozvoja elektromobilty v Slovenskej republike“.  **Vplyvy na informatizáciu**  Návrh nepredpokladá zmenu existujúcich elektronických služieb verejnej správy alebo vytvorenie nových služieb.  **Konzultácie k návrhu zákona sa uskutočnili s nasledovnými subjektmi:**  Ministerstvo hospodárstva SR, Zväz stavebných podnikateľov Slovenska, Integrovaný odborový zväz, Únia dopravy, pôšt a telekomunikácií a Slovenská asociácia pre elektromobilitu. |
| 1. **Kontakt na spracovateľa** |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov*  JUDr. Ing. Anna Bäuml, odbor stavebníctva, 02 5949 4372, [anna.bauml@mindop.sk](mailto:anna.bauml@mindop.sk), |
| 1. **Zdroje** |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri vypracovávaní doložky, príp. analýz vplyvov vychádzali.* |
| 1. **Stanovisko Komisie pre posudzovanie vybraných vplyvov z PPK** |
| *Uveďte stanovisko Komisie pre posudzovanie vybraných vplyvov, ktoré Vám bolo zaslané v rámci predbežného pripomienkového konania*  **Aktualizované stanovisko č.080/2019 zo dňa 13. 05. 2019:**  **I. Úvod:** Ministerstvo dopravy a výstavby Slovenskej republiky Slovenskej republiky dňa 1. apríla 2019 predložilo Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál: *„Návrh zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov“*. Materiál predpokladá negatívne vplyvy na rozpočet verejnej správy, ktoré sú rozpočtovo zabezpečené.  **II. Pripomienky a návrhy zmien:** Komisia neuplatňuje k materiálu žiadne pripomienky ani odporúčania.  **III. Záver:** Stála pracovná komisia na posudzovanie vybraných vplyvov vyjadruje **súhlasné stanovisko** s materiálom predloženým na predbežné pripomienkové konanie. |